Charles George Gordon
<s>General-major  Charles George Gordon CB (28. januar 1833 – 26. januar 1885), također poznat i kao Kineski Gordon, Gordon paša i Gordon od Kartuma, bio je britanski vojskovođa koji je zahvaljujući impresivnoj karijeri, ali i dramatičnim okolnostima kojim je okončan njegov život stekao status jednog od najvećih mučenika Britanskog imperija.</s>

<s>Gordon, odrastao u vojničkoj porodici, se nakon školovanja priključio inžinjerijskim jedinicama britanske vojske te je sudjelovao u Krimskom ratu, prije nego što je 1859. poslao u Kinu gdje je sudjelovao u Drugom opijumskom ratu.</s><s>Uz odobrenje vlade, 1862. godine priključio se najamničkoj Uvijek pobjedosnoj vojsci koja je pod vodstvom američkog pustolova Fredericka Townsenda Warda nastojala zaštiti Šangaj i tamošnje zapadne interese od tajpinških pobunjenika.</s><s>Gordon, koji je nakon Wardove pogibije preuzeo zapovijedanje vojskom, istakao se nizom pobjeda koje su pomogle kršenju ustanka, ali i stekao izuzetnu reputaciju zbog svog čovječnog postupanja prema civilima i zarobljenim neprijateljima, a na koje je značajno uticala njegova kršćanska vjera.</s><s>Nakon što je 1864. godine raspuštena vojska, Gordon, koji je stekao status celebrityja i nacionalnog heroja, se vratio u domovinu, te uz redovne vojne dužnosti bavio i filantropskim radom.</s><s>Godine 1873. ga je egipatski kediv Ismail-paša imenovao guvernerom Sudana, gdje je Gordon nastojao učvrstiti nominalnu egipatsku vlast, ali i iskorijeniti trgovinu robljem; mentalno i fizički iscrpljen, u domovinu se vratio 1880. godine.</s><s>Kada je nekoliko godina kasnije u Sudanu izbio veliki ustanak pod vodstvom muslimanskog vjerskog vođe Muhameda Ahmeda (Mahdija), britanska vlada je Gordona poslala tamo sa zadatkom da evakuira Evropljane iz Kartuma.</s><s>Gordon je umjesto toga svojevoljno odlučio zadržati grad, a što je dovelo do gotovo jednogodišnje opsade tokom koje su i Gordon i Mahdi vodili koresponedenciju, pokušavajući jedan drugog preobratiti na svoju vjeru.</s><s>Grad je početkom 1885. godine pao, a Gordon je pri tome poginuo.</s>

<s>Vanjske veze</s>

<s>Original Letters Written by Charles Gordon from the Near East Shapell Manuscript Foundation
 Chinese Gordon on the Soudan  Gordon's famous interview to the Pall Mall Gazette, 1884
 Gordon's tactics: an alternative view  analysis of Gordon's war strategy by Gary Brecher (the War Nerd)
 Charles G. Gordon Photograph part of the Nineteenth Century Notables Digital Collection at Gettysburg College
 The Journals of Major-Gen.</s><s>C. G. Gordon, C.B., at Kartoum Project Gutenberg</s>

<s>Britanski vojskovođe</s>

